

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.13** | 2024. gada 29. augustā |

**23.**

**Par Ogres novada pašvaldības saistošo noteikumu Nr.29/2024 “Grozījums Ogres novada pašvaldības 2024. gada 27. jūnija saistošajos noteikumos Nr. 24/2024 “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā”” izdošanu**

Ogres novada pašvaldības dome 2024. gada 27. jūnijā pieņēma saistošos noteikumus Nr. 24/2024 “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā” (turpmāk – Saistošie noteikumi).

Saistošajos noteikumos pieļauta tehniska kļūda – 16. punktā aiz vārdiem “deklarētā dzīvesvietas” nav ierakstīti vārdi “vai norādītā papildu”, kas paredz, ka uz saistošajos noteikumos paredzēto apbalvojumu par sasniegtajiem panākumiem sportā var pretendēt arī sportists, kuram personas datu pārlūka reģistrā pie deklarētās dzīvesvietas adreses kā papildadrese norādīta adrese Ogres novada administratīvajā teritorijā. Saistošo noteikumu projektā sabiedrības viedokļa noskaidrošanai 16. punkts tika norādīts korekti un iepriekš netika saņemti sabiedrības iebildumi par šī punkta redakciju.

Sagatavots saistošo noteikumu “Grozījums Ogres novada pašvaldības 2024. gada 27. jūnija saistošajos noteikumos “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā”” projekts un paskaidrojuma raksts.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Viedokļi un priekšlikumi no iedzīvotājiem noteiktajā laikā nav saņemti.

Ņemot vērā minēto un saskaņā ar Pašvaldību likuma 44. panta otro daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Izglītības jautājumu komiteja**NOLEMJ:**

1. **Izdot** Ogres novada pašvaldības saistošos noteikumus Nr.29/2024 “Grozījums Ogres novada pašvaldības 2024. gada 27. jūnija saistošajos noteikumos Nr. 24/2024 “Par pašvaldības atbalstu sporta organizācijām un individuālajiem sportistiem sporta veicināšanai Ogres novadā”” turpmāk – Noteikumi (pielikumā).
2. **Uzdot** Ogres novada pašvaldības Centrālās administrācijas Juridiskajai nodaļai triju darbdienu laikā pēc Noteikumu un paskaidrojuma raksta parakstīšanas nosūtīt tos publicēšanai oficiālajā izdevumā “Latvijas Vēstnesis”.
3. **Uzdot** Ogres novada pašvaldības Centrālās administrācijas Komunikācijas nodaļai pēc Noteikumu spēkā stāšanās publicēt Noteikumus Ogres novada pašvaldības oficiālajā tīmekļvietnē.
4. **Uzdot** Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
5. **Uzdot** Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)